Pragelato mäet. 
**XX talviolympialaisissa** vuonna 2006 järjestettiin **maastohiihdossa, mäkihypyssä ja yhdistetyssä** kaikkiaan kahdeksantoista kilpailutapahtumaa. Kilpailut käytiin Pragelatossa.

Miesten hiihto
--------------

### Parisprintti

14. helmikuuta


| Sija | Maa | Urheilija | Aika |
| --- | --- | --- | --- |
| 1 | Ruotsi | Thobias FredrikssonBjörn Lind | 17.02,9 |
| 2 | Norja | Jens Arne SvartedalTor Arne Hetland | + 0,6 |
| 3 | Venäjä | Ivan AlypovVasili Rotšev | + 2,3 |

Miesten parisprintti oli kolmen kauppa, kun toiseksi viimeisellä osuudella Jens Arne Svartedalin nykäisyyn pystyivät vastaamaan vain Thobias Fredriksson ja Ivan Alypov. Lopullinen ratkaisu tuli vasta maalisuoralla, jossa Ruotsin Björn Lind kehitti huikean kirin, jonka vauhti oli liikaa muille. 
  

  

### Takaa-ajo 15 km (p) + 15 km (v)

12. helmikuuta


| Sija | Maa | Urheilija | Aika |
| --- | --- | --- | --- |
| 1 | Venäjä | Jevgeni Dementjev | 1.17.00,8 |
| 2 | Norja | Frode Estil | +0,6 |
| 3 | Italia | Pietro Piller Cottrer | +0,9 |

Jo kilpailun lähdössä nähtiin dramatiikkaa, kun olympiakultaansa puolustanut Estil kompuroi rikkoen suksensa. Norjalainen antoi muille kärkihiihtäjille jonkinmoisen etumatkan, mutta sai pääjoukon kiinni kymmenen kilometrin kohdalla. Kilpailu hiihdettiin pääasiassa yhtenä rypäänä ja ratkaisut jäivät maalisuoralle, jossa Dementjev kukisti Estilin kirikamppailussa. 
  

  

### 15 km (p)

17. helmikuuta


| Sija | Maa | Urheilija | Aika |
| --- | --- | --- | --- |
| 1 | Viro | Andrus Veerpalu | 38.01,3 |
| 2 | Tšekki | Lukáš Bauer | +14,5 |
| 3 | Saksa | Tobias Angerer | +19,2 |

  

  

### Viesti 4 × 10 km

19. helmikuuta


| Sija | Maa | Urheilijat | Aika |
| --- | --- | --- | --- |
| 1 | Italia | Fulvio Valbusa  Giorgio Di Centa  Pietro Piller Cottrer  Cristian Zorzi | 1.43.45,7 |
| 2 | Saksa | Andreas Schlütter  René Sommerfeldt  Jens Filbrich  Tobias Angerer | +15,7 |
| 3 | Ruotsi | Mathias Fredriksson  Anders Södergren  Johan Olsson  Mats Larsson | +16,0 |

  

  

### Sprintti (v)

22. helmikuuta


| Sija | Maa | Urheilija | Aika |
| --- | --- | --- | --- |
| 1 | Ruotsi | Björn Lind | 2.26,5 |
| 2 | Ranska | Roddy Darragon | +0,6 |
| 3 | Ruotsi | Thobias Fredriksson | +1,3 |

Ruotsin Björn Lind otti jo toisen sprinttikultansa. Hän jätätti muut jo maalisuoran alussa. Yllätyskakkoseksi nousi Ranskan Roddy Darragon, joka kukisti loppusuoran taistelussa Thobias Fredrikssonin. Välierissä yksi suosikeista Tor Arne Hetland kaatui, kun Lindin sukset osuivat häneen.
  

  

### Yhteislähtö 50 km (v)

26. helmikuuta


| Sija | Maa | Urheilija | Aika |
| --- | --- | --- | --- |
| 1 | Italia | Giorgio Di Centa | 2.06.11,8 |
| 2 | Venäjä | Jevgeni Dementjev | +0,8 |
| 3 | Itävalta | Mihail Botvinov | +0,9 |

Miesten 50 kilometrin yhteislähtökilpailu ratkesi vasta maalisuoralla. Lähes koko kisan ajan pääryhmässä hiihti toistakymmentä urheilijaa ja maalissakin yhdeksän hiihtäjää oli viiden sekunnin sisällä. Voittajaksi väkevällä kirillä nousi Italian Giorgio di Centa. Hopealle kurotti Venäjän Jevgeni Dementjev ennen Itävallan Mihail Botvinovia.

Naisten hiihto
--------------

### Parisprintti

14. helmikuuta


| Sija | Maa | Urheilija | Aika |
| --- | --- | --- | --- |
| 1 | Ruotsi | Anna DahlbergLina Andersson | 16.36,99 |
| 2 | Kanada | Sara RennerBeckie Scott | + 0,6 |
| 3 | Suomi | Aino-Kaisa SaarinenVirpi Kuitunen | + 2,3 |

Naisten parisprintistäkin muodostui kolmen hiihtäjän loppusuorataistelu. Aino-Kaisa Saarinen toi Suomen ensimmäisenä viimeiseen vaihtoon perässään Kanadan ja Ruotsin viestinviejät. Ennakkosuosikkina kisaan lähteneen Norjan hiihtäjä oli jäänyt runsaan kolmen sekunnin päähän. Dramatiikkaa viestiin toi sauvan katkeaminen Kanadan Sara Renneriltä kolmannella osuudella, ja joukkue putosi kolmen kärkiryhmästä. Kanadan toinen hiihtäjä Beckie Scott sai kuitenkin kurottua eron umpeen jo seuraavalla osuudella. Maalisuoralla Lina Andersson oli liian kova Scottille ja Virpi Kuituselle.
  

  

### Takaa-ajo 7,5 km (p) + 7,5 km (v)

12. helmikuuta


| Sija | Maa | Urheilija | Aika |
| --- | --- | --- | --- |
| 1 | Viro | Kristina Šmigun | 42.48,7 |
| 2 | Tšekki | Kateřina Neumannová | +1,9 |
| 3 | Venäjä | Jevgenija Medvedeva-Arbuzova | +4,5 |

Kilpailun voittaja, 28-vuotias Šmigun, oli tehnyt valmentautumisessaan suuria uudistuksia viime aikoina. Näin hänet palkittiin olympiakullalla jo kisojen avausmatkalla. Hän ohitti Neumannován 300 metriä ennen maalia ja jätätti tämän loppusuoralla 1,9 sekunnin päähän. Ennakkosuosikkeihin lukeutunut norjalainen Marit Bjørgen jätti kisan kesken jo alkuvaiheissa mahataudin takia.
  

  

### 10 km (p)

16. helmikuuta


| Sija | Maa | Urheilija | Aika |
| --- | --- | --- | --- |
| 1 | Viro | Kristina Šmigun | 27.51,4 |
| 2 | Norja | Marit Bjørgen | +21,3 |
| 3 | Norja | Hilde G. Pedersen | +22,6 |

Kilpailu hiihdettiin vesisateessa ja raskas keli sekä maasto tekivät tepposet monille hiihtäjille. Kanadan Sara Renner johti kilpailua vielä 6,2 kilometrin kohdalla, mutta jäi voittajasta lopulta 41 sekuntia. Ennakkosuosikki Virpi Kuitunen jäi yhdeksänneksi. 
  

  

### Viesti 4 × 5 km

18. helmikuuta


| Sija | Maa | Urheilijat | Aika |
| --- | --- | --- | --- |
| 1 | Venäjä | Natalja Baranova-Masolkina  Larisa Kurkina  Julija Tšepalova  Jevgenija Medvedeva-Arbuzova | 54.47,7 |
| 2 | Saksa | Stefanie Böhler  Viola Bauer  Evi Sachenbacher-Stehle  Claudia Künzel | +10,0 |
| 3 | Italia | Arianna Follis  Gabriella Paruzzi  Antonella Confortola  Sabina Valbusa | +11,0 |

Ennakkosuosikkeina kisaan lähteneet Norja (5. sija) ja Suomi (7. sija) jäivät ilman mitaleita. Suomen taktiikkana oli yrittää karkuun jo perinteisen osuuksilla mutta suuria eroja ei syntynyt. Toisessa vaihdossa Suomi oli kärjessä ja Venäjä vasta kahdeksantena mutta kolmannella osuudella Tsepalova nosti Venäjän takaisin mitalitaistoon. Suomen kolmannella osuudella Riitta-Liisa Lassila väsähti aivan osuutensa loppupuolella, oli ajaa laskussa ulos radalta ja tuli kolmanteen vaihtoon kuudentena 20 sekuntia kärjen takana. Ankkuriosuudella Norjan Marit Bjørgen yllättäen putosi kärjen vauhdista. Venäjän Medvedeva-Abruzova karkasi muulta porukalta ja muut mitalit ratkaistiin loppukirikamppailussa. Suomen ankkuri Kati Venäläinen hyytyi osuudellaan ja joutui vielä päästämään Tšekin Katerina Neumannovan ohitseen.
  

  

### Sprintti (v)

22. helmikuuta


| Sija | Maa | Urheilija | Aika |
| --- | --- | --- | --- |
| 1 | Kanada | Chandra Crawford | 2.12,3 |
| 2 | Saksa | Claudia Künzel | +0,7 |
| 3 | Venäjä | Alena Sidko | +0,9 |

Naisten sprinttikisa sai yllätysvoittajan, kun Kanadan Chandra Crawford hiihti selvään voittoon. Claudia Künzel kukisti hopeataistelussa loppukirissä Alena Sidkon. Yksi ennakkosuosikeista Kanadan Beckie Scott jäi finaalin neljänneksi. Välierässä Virpi Kuitunen putosi, kun ei onnistunut ohittamaan loppusuoralla Beckie Scottia ja jäi eränsä kolmanneksi. Scott siirtyi loppusuoralla Kuitusen eteen. Kuitunen voitti B-finaalin ja sijoittui näin viidenneksi.
  

  

### Yhteislähtö 30 km (v)

24. helmikuuta


| Sija | Maa | Urheilija | Aika |
| --- | --- | --- | --- |
| 1 | Tšekki | Kateřina Neumannová | 1.22.25,4 |
| 2 | Venäjä | Julija Tšepalova | +1,4 |
| 3 | Puola | Justyna Kowalczyk | +2,1 |

Tšekkiläinen Kateřina Neumannová ratkaisi 30 kilometrin yhteislähdön olympiakullan loppusuoran kirillään. Hän löi lopussa Venäjän lähes koko matkan ajan kärkiryhmää vetäneen Julija Tšepalovan ja Puolan yllättäjän Justyna Kowalczykin, joka hajotti kärkiryhmän viimeisissä kovissa nousuissa ja oli jo muutaman sekunnin edellä Neumannováta ja Tšepalovaa. Raskas reitti ja räntäsade vaati veronsa, sillä keskeyttäjien listalta löytyvät mm. suomalaiskaksikko Virpi Kuitunen ja Kati Venäläinen sekä Ruotsin sprinttikultamitalisti Lina Andersson.

Yhdistetty
----------

### Normaalikilpailu

11. helmikuuta


| Sija | Maa | Urheilija | Aika |
| --- | --- | --- | --- |
| 1 | Saksa | Georg Hettich | 39.44,6 |
| 2 | Itävalta | Felix Gottwald | +9,6 |
| 3 | Norja | Magnus Moan | +16,2 |

Yllätysvoittaja Hettich lähti hiihto-osuudelle aivan kärjen tuntumassa. Ylivoimainen ennakkosuosikki Hannu Manninen lähti hiihto-osuudelle 1.38 kärkeä perässä, mutta uuvahti lopulta yhdeksänneksi. Mannisen kanssa alkumatkasta samassa joukossa hiihtäneet Gottwald ja Moan saivat kärkijoukon kiinni, ja varsinkin pronssista käytiin tiukka kamppailu Moanin, norjalaisen Petter Tanden ja hopeamitaliaan puolustaneen Suomen Jaakko Talluksen kesken.
  

  

### Joukkuekilpailu

15. ja 16. helmikuuta


| Sija | Maa | Urheilijat | Aika |
| --- | --- | --- | --- |
| 1 | Itävalta | Michael Gruber  Christoph Bieler  Felix Gottwald  Mario Stecher | 49.52,6 |
|
| 2 | Saksa | Björn Kircheisen  Georg Hettich  Ronny Ackermann  Jens Gaiser | +15,3 |
| 3 | Suomi | Antti Kuisma  Anssi Koivuranta  Jaakko Tallus  Hannu Manninen | +26,8 |

Yhdistetyn joukkuekisa jouduttiin käymään kahtena päivänä, kun mäen toinen kierros ja samalla hiihto-osuus jouduttiin siirtämään huonojen tuuliolosuhteiden takia keskiviikolta torstaille. Mäen jälkeen kisaa johtanut Saksa joutui taipumaan hiihdon ankkuriosuudella, kun Mario Stecher hiihti Saksan viestiä vieneen Jens Gaiserin kiinni ja lopulta ohi viimeisessä rankassa nousussa. Suomi hiihti lähes koko viestin kolmantena.

Saksan Kircheisen hyppäsi sääntöjen vastaisesti hyppypuvun vetoketju auki. Suomi teki asiasta protestin, joka ei kuitenkaan mennyt läpi.
  

  

### Sprintti

21. helmikuuta


| Sija | Maa | Urheilija | Aika |
| --- | --- | --- | --- |
| 1 | Itävalta | Felix Gottwald | 18.29,0 |
| 2 | Norja | Magnus Moan | +5,4 |
| 3 | Saksa | Georg Hettich | +9,6 |

Mäkihyppy
---------

### Normaalimäki

12. helmikuuta


| Sija | Maa | Urheilija | Pisteet |
| --- | --- | --- | --- |
| 1 | Norja | Lars Bystøl | 266,5 |
| 2 | Suomi | Matti Hautamäki | 265,5 |
| 3 | Norja | Roar Ljøkelsøy | 264,5 |

Kultamitalisti Bystølin suoritus karsinnoissa hylättiin sääntöjen vastaisen puvun takia, mutta hän pääsi kuitenkin kilpailuun mukaan oltuaan maailmancupin kokonaiskilpailun pisteissä viidentoista parhaan joukossa. Hän oli ensimmäisen kierroksen jälkeen kuudentena tasapisteissä Hautamäen kanssa. Bystøl sai Hautamäen kanssa samanmittaisesta hypystä toisella kierroksella paremmat tyylipisteet ja siirtyi tämän edelle yhden pisteen erolla. Kilpailun viimeisiä hyppääjiä eivät tuulet suosineet ja Bystøl säilytti kärkipaikkansa loppuun saakka. Ensimmäisen kierroksen jälkeen kilpailua johti yllättäen venäläinen Dmitri Vasiljev puolen pisteen erolla Janne Ahoseen ja Thomas Morgensterniin.
  

  

### Suurmäki

18. helmikuuta


| Sija | Maa | Urheilija | Pisteet |
| --- | --- | --- | --- |
| 1 | Itävalta | Thomas Morgenstern | 276,9 |
| 2 | Itävalta | Andreas Kofler | 276,8 |
| 3 | Norja | Lars Bystøl | 250,7 |

  

  

### Joukkuemäki

20. helmikuuta


| Sija | Maa | Urheilijat | Pisteet |
| --- | --- | --- | --- |
| 1 | Itävalta | Andreas Widhölzl  Andreas Kofler  Martin Koch  Thomas Morgenstern | 984,0 |
| 2 | Suomi | Tami Kiuru  Janne Happonen  Janne Ahonen  Matti Hautamäki | 976,6 |
| 3 | Norja | Lars Bystøl  Bjørn Einar Romøren  Tommy Ingebrigtsen  Roar Ljøkelsøy | 950,1 |

  

  


|  |
| --- |
| **XX talviolympialaisten kilpailutapahtumat** |
| Alppihiihto |
Ampumahiihto |
Curling |
Freestylehiihto |
Jääkiekko |
Kaukalopikaluistelu |
Lumilautailu |
Ohjaskelkkailu |
Pikaluistelu |
Pohjoismaiset hiihtolajit |
Rattikelkkailu |
Skeleton |
Taitoluistelu |

|  |
| --- |
| **Maastohiihto, yhdistetty ja mäkihyppy eli pohjoismaiset hiihtolajit talviolympialaisissa** |
| 1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 |
2006 |
2010 |
2014 |
*2018* |